Diari Oficial de la Generalitat Valenciana


Sumari del DOGV 850, del 21-06-1988 (1988/811465)

ORDRE de 10 de juny de 1988, de la Conselleria d'Agricultura i Pesca, per la qual s'atorguen subvencions a entitats, empreses, professionals i persones físiques, per la seua col.laboració amb la Secretaria General de la Conselleria d'Agricultura i Pesca.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/10/(1)/dof/vci/html**

### Dades del document

Número de DOGV
:   850

Data del DOGV
:   21-06-1988

Secció del DOGV
:   DISPOSICIONS GENERALS

Número del document
:   1988/811465


Data del document
:   10-06-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 10 de juny de 1988, de la Conselleria d'Agricultura i Pesca, per la qual s'atorguen subvencions a entitats, empreses, professionals i persones físiques per la seua col.laboració amb la Secretaria General de la Conselleria d'Agricultura i Pesca.  
A causa de la gran quantitat de preus i dades estadístiques i comptables que són necessaris per a l?elaboració de les anàlisis estadístiques en què cal basar gran part de les directrius i decisions que adopta la Conselleria d?Agricultura i Pesca, es considera oportú d'atorgar ajudes a aquelles entitats, empreses, professionals i a qualsevol persona física, relacionades amb la producció i comercialització agrària, que col·laboren amb la Secretaria General tot facilitant tals dades.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
La Secretaria General podrà subvencionar aquelles entitats, empreses, professionals i qualsevol persona física, relacionats amb la producció i comercialització en el sector agrari, que es comprometen a facilitar informació sobre dades estadístiques, comptables i de preus agraris.  
Article segon  
Per compensar els treballs i les despeses de la col·laboració i dins de les consignacions que per a aquestes finalitats figuren als Pressuposts Generals de la Generalitat Valenciana, hom autoritza la Secretaria General per concedir subvencions per unitat col·laboradora, en una quantitat proporcionada al volum i a la complexitat de la informació subministrada, fins un màxim de 240.000 pessetes per any i treball.  
Article tercer  
Les subvencions s'aplicaran al crèdit pertinent dels Pressuposts Generals de la Generalitat Valenciana i l?entrega n'estarà condicionada a l'acceptació, després de comprovar-les, de les dades facilitades.  
Article quart  
La Secretaria General podrà anul·lar en qualsevol moment, les col·laboracions establertes, d'acord amb les necessitats i les exigències tècniques d'una informació bàsica eficaç.  
Article cinqué  
La informació estadística i comptable subministrada tindrà el caràcter de secret estadístic, i estarà sotmesa al que preceptua la Llei de 31 de desembre de 1945, per la qual es crea l'Institut Nacional d?Estadística. Les dades estadístiques subministrades per les entitats col·laboradores no podran ser publicades ni facilitades excepte en forma numèrica, sense cap referència de caràcter individual.  
Article sisé  
La Secretaria General queda autoritzada a establir les normes necessàries per al millor compliment d'aquesta Ordre.  
DISPOSICIO FINAL  
Aquesta Ordre entrarà en vigor l?endemà de la publicació al Diari Oficial de la Generalitat valenciana i els seus preceptes tindran efecte a partir del dia 1 de gener de 1988.  
València, 10 de juny de 1988.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI